- Tatatai
- <
- 7
- >

7
Di suah tar a akinalang ana ning a mar diat a bonot pa pisir diat a rip miting na tarai Israel
1 7:1 Jeremaia 49:36; Daniel 7:2Lamur tana, a oroi diat a angelo la tur ting na diat a matana wuwu te na rakrakan hanua. La tong alar pas diat a matana wuwu sur gong la wus a hananuala, pa tasi, pa rakaila. 2 A oroi pas ning a angelo kaleng i hanot miting na matana tobar pa i tong pas a akinalang ane God, esaning i laun. I arkabah ana tnan elngena tetek diat a angelo ning di ka saran tar a rakrakai tanla sur lar alaulau a hananuala pa tasi. 3 7:3 Esekiel 9:4, 6; Tatatai 9:4I atongi larne, “Gong mulo alaulau a hananuala pa tasi pa rakaila, tuk ning milar suah tar a akinalang ting na patar a tena titol orosla ane God anundalai.” 4 7:4 Tatatai 14:1, 3Pa a longor a wawasinla ning di ka aslang tar la. La ning a mar diat a bonot pa pisir diat a rip miting na mangis a tarai Israel rop.
5 Di ka aslang tar ning a bonot pa pisir naur a rip miting na mangis a tarai Juda,
ning a bonot pa pisir naur a rip miting na mangis a tarai Ruben,
ning a bonot pa pisir naur a rip miting na mangis a tarai Gat,
6 ning a bonot pa pisir naur a rip miting na mangis a tarai Aser,
ning a bonot pa pisir naur a rip miting na mangis a tarai Naptali,
ning a bonot pa pisir naur a rip miting na mangis a tarai Manase,
7 ning a bonot pa pisir naur a rip miting na mangis a tarai Simion,
ning a bonot pa pisir naur a rip miting na mangis a tarai Liwai,
ning a bonot pa pisir naur a rip miting na mangis a tarai Isakar,
8 ning a bonot pa pisir naur a rip miting na mangis a tarai Sebulon,
ning a bonot pa pisir naur a rip miting na mangis a tarai Josep,
ning a bonot pa pisir naur a rip miting na mangis a tarai Benjamin.
A kunum a tarai la lotu tetek e God
9 Lamur tana, a tai, pa a oroi pas a tnan kunum a tarai ning bel tik ir was sot pas la. A tarai miting na matanitula rop, pa miting na mangis a taraila rop, pa miting na hananuala rop pa miting na urmatana ngas a warwarala rop, la tur salanigo na keskes a king pa Nat a Sipsip. La mermer ana kokok a kaenla, pa la tong a paka baibaila. 10 7:10 Tatatai 4:10La arkabah ona tnan elngenla mange,
“E God anundalai,
esaning i kes ting na keskes a king
pa Nat a Sipsip,
dia alaun pas dala.”
11 Na angelo rop la tur talilis pas a keskes a king pa na ningnigo pa diat a lalaun a akakes. La punga hanrawai ana patarinla ting na piu salanigo na keskes a king, pa la lotu tetek e God, 12 7:12 Tatatai 5:12la atongi mang,
“Amen!
Dalar rakan aleklek pas e God anundalai, dalar aitna pasi, dalar atong wakak teteki, pa dalar hanrawai i.
I tong akes a tastasmai, pa warkurai pa rakrakai,
bel ir rarop.
Amen!”
13 Pa takai a hal a ningnigola i deken iau mang, “Esi la ne la mermer ana kokok a kaenla? Pa la han mitahaia?” 14 7:14 Daniel 12:1; Matiu 24:21Pa kelesi mang, “Leklek, u ot u tasmani.” Pa i atongi tak mang, “La ne, la ning la ka laun ot miting na tnan kankan ning i monong la. La ka gos kokok pas anunla na kaen ana suluk a Nat a Sipsip. 15 Manglarning,
la tur salanigo na keskes a king ane God,
la titol teteki ting na nuna rumai artabar
ana kabakiarla pa moromla.
Pa esaning i kes ting na keskes a king ir pol alar la sur lar kes taum onoi.
16 7:16 Aisaia 49:10Bel lar murak,
pa bel ma lar mos ulak.
Pa kamis bel ir alaulau la,
pa bel ta utna otleng ir rang sakan la.
17 7:17 Buk Song 23:2; Aisaia 25:8; Tatatai 21:4Anasa a Nat a Sipsip ning i kes na arpotor a keskes a king, ir hanot anunla a tena tai alar.
Ir nigon la sur uting na matmatana malum a lalaun.
Pa e God ir sah sen na luru matanla rop.”

- Tatatai
- <
- 7
- >

7:1: 7:1 Jeremaia 49:36; Daniel 7:2

7:3: 7:3 Esekiel 9:4, 6; Tatatai 9:4

7:4: 7:4 Tatatai 14:1, 3

7:10: 7:10 Tatatai 4:10

7:12: 7:12 Tatatai 5:12

7:14: 7:14 Daniel 12:1; Matiu 24:21

7:16: 7:16 Aisaia 49:10

7:17: 7:17 Buk Song 23:2; Aisaia 25:8; Tatatai 21:4

© 2023 Wycliffe Bible Translators Australia