- Taitus
- <
- 3
- >

3
A ngas a lalaun ning a te Karisito ir muri
1 3:1 Rom 13:1-7; 1 Pita 2:13-14Ur atai ulak anum a tarai sur lar hanrawai a tena warkuraila pa ningnigola miting na matanitu, lar longor tetek la pa lar sang sur lar tol asaning i wakak. 2 Gong la anan tik, lar kes ana balmolmol, lar tol a wakak a toltol tetek a tarai, pa lar anatarna la tetek a tarai rop.
3 3:3 1 Korin 6:11; Epeses 2:2; 5:8Anasa dala otleng lanigo, bel dala mananos, dala na tabun longor, dala han rongo, dala karabus ana nundala a laulau a nuknuk pa urmatana ututnala rop ning dala gas suri. Ana nundala a keskes a lalaun, dala tol a laulau a utna, dala ram, a tarai la nget dala, pa dala otleng dala nget la.
4 3:4 2 Timoti 1:9; Epeses 5:26Ika ning a wakak a toltol pa marmaris ane God anundala a Tena Alaun i hanot, 5 i alaun dala, anasa ana nuna marmaris tetek dala, bel on al tostos a titol ning dala ka tol tari. I alaun dala ning i pukur totoh pas dala. A Talngan Tabu i toli te na nundala a lalaun, ning i agon tona dala pa anundala a lalaun i hanot toh ono. 6 3:6 Aposel 2:17-18E God i tabar dala ana Talngan Tabu, ning i pek rakrakai koli saot ondala, pa dala bukus onoi, anasa ana titol ane Iesu Karisito, anundala a Tena Alaun. 7 Anasa ana marmaris ane God, i atong dala mang dala tostos na matana, pa i tabar dala ana lalaun tikin, ning dala harnanai suri ana tortorot. 8 A warwarala ne i momol kol. Pa mang sur ur rakrakai ana warwarala ne sur a tarai ning la tortorot oe God lar saran momol tar a lalaun anunla ana wakak a titol. A ututnala ne i wakak pa i nangan a tarai rop.
9 3:9 2 Timoti 2:14, 16Ur han masik kusun a longlong a warwara na arlak, pa ususrai ana mangis a tarai, a arlak pa harum ana warkuraila ane Moses, anasa bel la tolsot pas ta utna pa bel lar nangan u. 10 3:10 Matiu 18:15-17Ning tik ir sira pangpagal a tarai a tortorot, ur atumarangi. Ning bel ir longor, ur atumarang ulaki. Ning bel ir longor, ur han masik kusuni. 11 Ning tik i toli larne, ur tasmani mang ka rongo pa ka bukus ana toltol laulau. Anuna toltol laulau ot i tiu ulaki.
A nunung ane Pol tetek e Taitus
12 3:12 Epeses 6:21-22; Kolosi 4:7-8Ning ar sune sen e Artemas tetek u, o ar sune e Tikikus, ur rakrakai sur han tetek iau tumo e Nikopolis, anasa ar kes nanan sen na kalang a kotkoto tumo. 13 3:13 Aposel 18:24; 1 Korin 3:5-6; 16:12Ur nangan e Senas, a tena mananos ona warkurai, pa e Apolos otleng, pa ur tabar diau sur gong dia kapan sur ta utna ting na nundiau a tinan. 14 3:14 Epeses 4:28Anundala a tarai lar asaer sur lar saran momol tar a lalaun anunla ana wakak a titol, sur anunla a lalaun ir suah a wakak a wana pa lar nangan a kapan a tarai.
15 La rop ning la kes taum hok, la saran anunla na marmaris tetek u. Ur saran anumila a marmaris tetek a halalimila ana tortorot.
A marmaris ane God ir kes taum omulo rop.

- Taitus
- <
- 3
- >

3:1: 3:1 Rom 13:1-7; 1 Pita 2:13-14

3:3: 3:3 1 Korin 6:11; Epeses 2:2; 5:8

3:4: 3:4 2 Timoti 1:9; Epeses 5:26

3:6: 3:6 Aposel 2:17-18

3:9: 3:9 2 Timoti 2:14, 16

3:10: 3:10 Matiu 18:15-17

3:12: 3:12 Epeses 6:21-22; Kolosi 4:7-8

3:13: 3:13 Aposel 18:24; 1 Korin 3:5-6; 16:12

3:14: 3:14 Epeses 4:28

© 2023 Wycliffe Bible Translators Australia