- Matiu
- <
- 10
- >

10
Ning a bonot pa pisir naur a kakak a asaerla ane Iesu
(Mak 3:13-19; Luk 6:12-16)
1 10:1 Mak 6:7; Luk 9:1E Iesu i kabah pas anuna ning a bonot pa pisir naur a kakak a asaerla pa i saran tar a rakrakai tanla sur lar kepsen a motla pa lar alangolango pas a tarai kusun a urmatana ngas a tinsamanla rop.
2 Ine a risan ning a bonot pa pisir naur a aposella: A ningnigona, e Saimon ning a risana otleng e Pita, ditas ma e Endru, e Jems pa e Jon ditas, naur a nat e Sebedi, 3 e Pilip, Batolomiu, Tomas, pa e Matiu a tena los totokom, Jems a nat e Alpius, Tadius, 4 pa e Saimon ning tagun a kunum Silot,*10:4 A rising Silot a risan a tarai, ning la tur taum, anasa la mang sur lar lakran sen a matanitu Rom. pa e Judas Iskariot, esaning i asobor tar e Iesu.
E Iesu i sune sen anuna kakak a asaerla
(Mak 6:7-13; Luk 9:1-6)
5 E Iesu i sune sen ning a bonot pa pisir naur a kakak a asaerla, pa i atai la mang, “Gong mulo han tetek a tarai ning bel a tarai Israel, pa gong mulo han uting na hananuala ana te Samariala. 6 10:6 Jeremaia 50:6Mulor han ka tetek a tarai Israel, ning la rongo arlar ana sipsipla. 7 10:7 Matiu 3:2; 4:17; Luk 10:9, 11Ning mulo han, mulor warawai amon larne, ‘A matanitu misaot na langit ka milau.’ 8 Mulor alangolango pas a tinsamanla, pa mulor alaun pas a minatla, mulor alangolango pas a leprala, pa mulor kepsen a motla. Di tabar oros mulo ka, larka otleng ning, mulor artabar oros ka. 9 10:9 Luk 10:4Gong mulo asubaran ta mani ting na numulo a kaenla. 10 10:10 Luk 10:7; 1 Korin 9:14Gong mulo los ta bek ting na numulo a tinan, gong al kelkeles, gong ta su, pa gong ta bulse. Anasa i tostos sur dir tabar a tena titol ana utna anai.
11 “Ning mulor han uting na tatatnan hananuala, pa nanatar a hananuala, mulor tai sur tik ning i wakak, pa mulor kes napirna tuk ana pukakiar ning mulor han kusun a hanua ning. 12 10:12 Luk 10:5-6Ning mulor kas ting na ta rumai, mulor warwara agasgas pas la. 13 Ning a tarai miting na rumai ning lar gas pas mulo, mulor atongi mang, ‘A balmolmol ir kes tetek mulo.’ Ika ning bel lar gas pas mulo, anumulo a balmolmol ir ulak tetek mulo. 14 10:14 Luk 10:10-12; Aposel 13:51Ning tik bel i gas pas mulo, pa bel i longor anumulo a warwara, ning mulor han kusun a rumai ngasna, o a hanua ning, mulor tang sen a kubus kusun a hamulo.†10:14 A toltol ning di tang sen a kubus kusun a handi, a atumarang tetek la ning bel la tortorot ana warwara ane God, lar tur ana nuna warkurai. 15 10:15 Matiu 11:24; Jut 1:7A atong momoli tamulo, ana pukakiar a warkurai, a warkurai a arkeles tetek a hanua ning ir rakrakai kol tana warkurai tetek e Sodom pa e Gomora‡10:15 E God i sai a hanua Sodom pa hanua Gomora, anasa ana toltol laulau ana tarai mitingia. Oroi e Stat 19..”
A urmatana kankan ning ir hanot
(Mak 13:9-13; Luk 21:12-17)
16 10:16 Luk 10:3; Rom 16:19“Oroi, a sune sen mulo arlar ana sipsipla na arpotor tana ngalngaliah na pap. Mulor mananos wakak arlar ana soila, sur gong tik i ben rongon mulo, pa mulor tostos arlar ana tabunla, ning bel ta rongo kaning onla. 17 10:17 Mak 13:9-11; Luk 12:11-12; 21:12-15Mulor tumarang mulo, anasa a tarai lar saran tar mulo tetek a tena warkuraila, pa lar miras mulo ting na nunla na rumai lotula. 18 Pa dir dat mulo uting na warkuraila lanigo tana tatatnan ningnigola pa kingla, anasa mulo anuki. Mulor warwara talapor hok tetek la pa tetek a tarai ning bel a tarai Juda. 19 10:19 Jon 14:26Ning dir dat pas mulo, gong mulo matmataut sur asa mulor atongi, pa mulor warwara mangmangasa, anasa ana taim ot ning, e God ir saran tar a warwara ning mulor atongi. 20 Anasa bel mulo mulor warwara, a Ingun a Tamamulo ot ir suah a warwara ting na pahamulo sur mulor atongi.
21 10:21 Maika 7:6; Matiu 10:35; Mak 13:12; Luk 21:16“Tik ir saran sen e tasnalik sur dir umkoli, pa ta barsan ir saran sen e natnalik sur dir umkoli. Pa kakakla lar tur na harum tetek e tamanla pa kabatnanla pa lar saran sen diau sur dir umkol diau. 22 Pa taraila rop lar nget mulo anasa mulo anuki, ika esining ir tur rakrakai tuk anuna lalaun ir rop, e God ir alauni. 23 Ning lar alaulau mulo ting na ta hanua, mulor liu uting on ta hanua masik. A atong momoli tamulo, ning bel mulor han rop ot uting na hananuala te e Israel, a Nat a Barsan ir hanot.
24 10:24 Luk 6:40; Jon 13:16; 15:20“A kaklik a asaer bel i leklek tan anuna tena asaer, pa tena titol oros otleng bel i leklek tan anuna ningnigo. 25 10:25 Matiu 9:34; 12:24; Mak 3:22; Luk 11:15I tostos sur a kaklik a asaer ir arlar ana nuna tena asaer pa tena titol oros ir arlar ana nuna ningnigo. Ning di ka atong iau e Belsebul,§10:25 A rising Belsebul ning a risana e Satan. mulo otleng ning mulo kes taum hok, dir atong mulo ana rising ning i laulau kol tana.
Mulor matmataut ka sur e God
(Luk 12:2-7)
26 10:26 Mak 4:22; Luk 8:17“Gong mulo matatan a taraila. A ututnala rop ning di bunur tari, lamur ir kes puasa, pa ututnala rop ning i kes kumna, lamur dir tasmani. 27 Asaning a atai mulo ono ana mormorom, mulor atatai ono ana kabakiar, pa asaning di wasisik ka ono tetek mulo, mulor tur saot na rumai, pa mulor atong puasai. 28 10:28 Jems 4:12Gong mulo matatan la ning la umkol ka a palaondi, ika bel lar tolsot sur lar umkol a ingundi. Mulor matatan esaning ir tol sot sur ir alaulau a palaondi pa ingundi otleng ting na tnan iah. 29 Di sira lou naur a tek ana toia ka, gepi? Ika bel ta halindiau ir hirua, ning a Tamamulo bel i malmaling ono. 30 I momol kol, e God ka tasman naisa rop a hih a pukulumulo. 31 10:31 Matiu 6:26I maining gong mulo matmataut, anasa mulo itna kol na matana e God, mulo itna tana galis a tekla.
Esining i atong puasa e Iesu pa esining i puain seni
(Luk 12:8-9)
32 “Esining ir atong puasai na matan a taraila mang, i tagun iau, iau otleng ar atong puasai, na matana e Tata ning i kes saot na langit mang, i tagun iau. 33 10:33 Mak 8:38; Luk 9:26; 2 Timoti 2:12Ika esining ir puain sen iau na matan a tarai, iau otleng ar puain seni na matana e Tata ning i kes saot na langit.
E Iesu bel i hanot sur ir saran a balmolmol
(Luk 12:51-53; 14:26-27)
34 “Gong mulo nuki mang a hanot sur ar saran a balmolmol te na rakrakan hanua. Bel a hanot sur ar saran a balmolmol, a hanot ana liwan a harum. 35 A hanot sur a tarai lar kes na harum, i kamna hok.
‘A kaklik barsan ir nget e tamana,
pa kaklik hane ir nget e tana,
pa tinaulai a hane ir nget e tubuna.
36 La ning la kes ting na rumai anuna ning a barsan, la ot ning anun na hiruala.’ Maika 7:6
37 “Esining i maris kol e tamana pa e tana, ika anuna marmaris tetek iau bel i itna larning, bel i to pasi sur i anuk a kaklik a asaer. Pa esining i maris kol e natnalik, a natar barsan o a hane, ika anuna marmaris tetek iau bel i itna larning, bel i to pasi sur i anuk a kaklik a asaer. 38 10:38 Matiu 16:24-25; Mak 8:34-35; Luk 9:23-24; 17:33; Jon 12:25Esining bel i kibas pas anuna rakai kutus pa i mur iau, bel i sot sur anuk a kaklik a asaer. 39 Esining i mangan alar anuna lalaun, ir hirua, pa esining i noren sen anuna lalaun sur iau, ir laun.
Esining ir gas pas ta kaklik a asaer ane Iesu ir kibas arlou
(Mak 9:41)
40 10:40 Mak 9:37; Luk 10:16; Jon 13:20“Esining ir gas pas mulo, i gas pas iau, pa esining i gas pas iau, i gas pas esaning i sune iau ute. 41 Esining ir gas pas a propet anasa a propet, ir kibas a ngas a arlou arlar ana propet ir kibasi. Pa esining ir gas pas a tena tostos, anasa a tena tostos, ir kibas a ngas a arlou arlar ana arlou ning a tena tostos ir kibasi. 42 Esining ir tabar anuk ta kaklik a asaer, ning bel i sot na matan a tarai, ana ta kap a kotkoto na malum, anasa anuk a kaklik a asaer, a atong momoli tamulo, ir kibas ot anuna arlou.”

- Matiu
- <
- 10
- >

10:1: 10:1 Mak 6:7; Luk 9:1

*10:4: 10:4 A rising Silot a risan a tarai, ning la tur taum, anasa la mang sur lar lakran sen a matanitu Rom.

10:6: 10:6 Jeremaia 50:6

10:7: 10:7 Matiu 3:2; 4:17; Luk 10:9, 11

10:9: 10:9 Luk 10:4

10:10: 10:10 Luk 10:7; 1 Korin 9:14

10:12: 10:12 Luk 10:5-6

10:14: 10:14 Luk 10:10-12; Aposel 13:51

†10:14: 10:14 A toltol ning di tang sen a kubus kusun a handi, a atumarang tetek la ning bel la tortorot ana warwara ane God, lar tur ana nuna warkurai.

10:15: 10:15 Matiu 11:24; Jut 1:7

‡10:15: 10:15 E God i sai a hanua Sodom pa hanua Gomora, anasa ana toltol laulau ana tarai mitingia. Oroi e Stat 19.

10:16: 10:16 Luk 10:3; Rom 16:19

10:17: 10:17 Mak 13:9-11; Luk 12:11-12; 21:12-15

10:19: 10:19 Jon 14:26

10:21: 10:21 Maika 7:6; Matiu 10:35; Mak 13:12; Luk 21:16

10:24: 10:24 Luk 6:40; Jon 13:16; 15:20

10:25: 10:25 Matiu 9:34; 12:24; Mak 3:22; Luk 11:15

§10:25: 10:25 A rising Belsebul ning a risana e Satan.

10:26: 10:26 Mak 4:22; Luk 8:17

10:28: 10:28 Jems 4:12

10:31: 10:31 Matiu 6:26

10:33: 10:33 Mak 8:38; Luk 9:26; 2 Timoti 2:12

10:38: 10:38 Matiu 16:24-25; Mak 8:34-35; Luk 9:23-24; 17:33; Jon 12:25

10:40: 10:40 Mak 9:37; Luk 10:16; Jon 13:20

© 2023 Wycliffe Bible Translators Australia