- Epeses
- <
- 2
- >

2
Onone e God ka alaun pas dala oe Karisito
1 2:1 Kolosi 1:21; 2:13Nating a ingumulo i mat, anasa mulo kutus warkurai pa mulo tol a toltol laulaula. 2 2:2 Kolosi 3:7; Taitus 3:3Mulo mur a toltolla mite na rakrakan hanua, mulo mur e Satan, a ningnigo ana matanitu saot na puka solsolna, pa onone a inguna i titol onla ning la tabun longor tetek e God. 3 2:3 Kolosi 3:6Nating, dala otleng dala laun arlar lar a tarai a tabun longor. Dala otleng dala tol asaning a lalaun turai i mang suri, pa dala mur a laulau a nuknukla ana lalaun turai pa a ginina lalaun turai. Di agon pas dala otleng a tena laulaula ot, pa a balakut ane God i kes ondala, larning i kes ona tarai a tabun longor.
4 2:4 Rom 6:13Ika, e God i bukus ana marmaris! I alaun pas dala anasa i maris kol dala. 5 Ning dala mat ana nundala na toltol laulau, i alaun pas dala taum oe Karisito. E God ka alaun pas mulo, anasa ana nuna marmaris. 6 2:6 Kolosi 2:12Ning dala kaning oe Karisito Iesu, e God i akamtur dala taum oe Karisito kusun a minat, pa i akes dala taum onoi saot na langit sur dalar warkurai taum onoi. 7 E God i toli larne, sur ir asangan anuna marmaris tetek dala oe Karisito Iesu, sur ana raula kaning ot lamur, anuna tnan marmaris ir hanot talapor. 8 E God i maris mulo pa i alaun pas mulo ning mulo tortorot. Bel mulo ot mulo kamkamna onoi, a artabar ka ane God tetek mulo. 9 2:9 1 Korin 1:29-31; 2 Timoti 1:9Bel i alaun pas mulo kamkamna ana wakak a titolla ning mulo toli, sakana tik ir aitna pas i ot ono. 10 2:10 Taitus 2:14Dala rop, a ngen kuna e God, i akes dala oe Karisito Iesu, sur dalar tol a wakak a titolla, ning e God ka sang tari sur dalar toli.
A tarai Juda pa tarai ning bel a tarai Juda, dala takai kama
11 Mulor nuk pasi, di agon mulo bel mulo a tarai Juda. A tarai Juda la sira kot talilis a palaonla, a akinalang ning i asangani mang la ane God. A toltol ning, a tarai ka la sira toli ana kunla. Pa tarai Juda la atong mulo mang bel mulo ane God, anasa bel di kot talilis mulo. 12 2:12 Kolosi 1:21; Rom 9:4Mulor nuk pasi mang, nating ning mulo kes masik ot kusun e Karisito, mulo bel a tarai Israel, pa kunubusla ning e God i lele tar ono, bel anumuloi. Pa ana numulo a lalaun te na rakrakan hanua, bel mulo tasman e God, pa bel ta wakak a utna ning mulor harnanai suri ana tortorot. 13 2:13 Kolosi 1:20Nating mulo kes bakbak kusun e God, ika onone, ning mulo kaning oe Karisito Iesu, a sulukna ka ben milau tar mulo tetek e God.
14 2:14 1 Korin 12:13Onone dala kes ana balmolmol, kamna oe Karisito. I dat taum pas mila a tarai Juda pa mulo ning bel a tarai Juda, sur dala takai kama. Lanigo bel dala armoro, i arlar ana woroh i pagal dala, ika e Karisito ka regen tar a woroh na balakut, sur dalar armoro taum. 15 2:15 Kolosi 2:14I regen tari ning i mat, i arop sen a warkurai anuna tarai Juda, sur ir dat taum a tarai Juda pa la ning bel a tarai Juda, sur takai kama a tona mangis a tarai, sur dala rop dalar kes na balmolmol. 16 2:16 Sekaraia 9:10; Kolosi 1:20, 22Pa ning dala takai ka, e Karisito i amolmol taum dala rop taum oe God. Ning i mat saot na rakai kutus i kepsen a balakut na arpotor indala, a tarai Juda pa a tarai masik. 17 2:17 Aisaia 57:19I hanot pa i warawai ana balmolmol tetek mulo ning mulo kes bakbak, pa tetek mila otleng na tarai Juda ning mila kes milau. 18 Anasa oe Karisito ka, a Talngan Tabu i alangolango a ngas anundala rop tetek e Tamandala.
19 2:19 Epeses 3:6I maining mulo bel ulak ma mulo a wasirala. Onone mulo takai kama taum ana tarai ane God, pa mulo hanot a mangis a tarai ane God. 20 2:20 1 Korin 3:11Mulo a rumai ane God, ning di aturi saot na aposella pa propetla. La a kama rumai, pa e Karisito Iesu ot, a wakak a hat kes, ning di tol a rumai saot ono. 21 2:21 1 Korin 3:16Pa ana hat kes ne, a kidol a rumai i tugus wakak onoi, pa i hanot a totoh a rumai artabar ana Leklek. 22 2:22 1 Pita 2:5Pa ning mulo kaning oe Karisito, i dat taum mulo otleng, sur mulor hanot a rumai ning a Inguna e God i kes tingia.

- Epeses
- <
- 2
- >

2:1: 2:1 Kolosi 1:21; 2:13

2:2: 2:2 Kolosi 3:7; Taitus 3:3

2:3: 2:3 Kolosi 3:6

2:4: 2:4 Rom 6:13

2:6: 2:6 Kolosi 2:12

2:9: 2:9 1 Korin 1:29-31; 2 Timoti 1:9

2:10: 2:10 Taitus 2:14

2:12: 2:12 Kolosi 1:21; Rom 9:4

2:13: 2:13 Kolosi 1:20

2:14: 2:14 1 Korin 12:13

2:15: 2:15 Kolosi 2:14

2:16: 2:16 Sekaraia 9:10; Kolosi 1:20, 22

2:17: 2:17 Aisaia 57:19

2:19: 2:19 Epeses 3:6

2:20: 2:20 1 Korin 3:11

2:21: 2:21 1 Korin 3:16

2:22: 2:22 1 Pita 2:5

© 2023 Wycliffe Bible Translators Australia