- 1 Korin
- <
- 10
- >

10
A toltol anuna tarai Israel i atumarang dala
1 10:1 Kisim Bek 13:21-22; 14:22-29Na tastasik, a mang sur mulor nuk pas na tumtubundala, ning la han mitumo e Ijip. La rop la han nahai a diah bakut, pa la rop la kotop a Kubar a Tasi. 2 I arlar larning di baptais la ana diah bakut pa tasi, pa i apuasa i mang la na tarai ane Moses. 3 10:3 Kisim Bek 16:35La rop la ien takai a utna ka ning a Inguna e God i sarani, 4 10:4 Kisim Bek 17:6; Namba 20:11pa la gang ana takai a malum ka ning a Inguna e God i sarani, anasa la gang ana hat a Ingun, ning i han taum onla. Pa a hat ning, e Karisito. 5 10:5 Namba 14:29-30Ika a galis kol onla, e God bel i gas onla pa i akadik la. La mat amon pa na minatinla la borbor ororos ka ting na hanua bel.
6 10:6 1 Korin 10:11; Namba 11:4, 34Pa ututnala ne i hanot sur ir atumarang dala, sur gong a balandala i mang sur a laulauna, arlar ana balanla i mang suri. 7 Gong mulo lotu tetek a asasongo na godla arlar ana dingla na tarai onla. Larning di ka tumus tari ting na Buk Tabu larne,
“A taraila la kes sur lar hangan pa lar gang,
pa la tur ulak sur lar mon oros kama ana palaonla.” Kisim Bek 32:6
8 10:8 Namba 25:1-9Gong dala tol na toltol a pamuk, arlar ana dingla na tarai onla la toli. Pa ana takai a pukakiar ka, naur a bonot pa pisir natol a rip a tarai onla, la mat. 9 10:9 Namba 21:5-6Gong dala lar a Leklek, arlar ana dingla na tarai onla la toli, pa na soi la harat amat la. 10 10:10 Namba 16:41-49Gong mulo ururai, arlar ana dingla na tarai onla la toli, pa angelo ning i sira umkol a taraila, i umkol sen la.
11 A ututnala ning, i hanot onla, sur ir atumarang dala. Pa di ka tumus tari sur a asaer tetek dala, ning dala laun ana ararop a pukakiarla. 12 Ning tik i nuki mang i tur rakrakai, ir tumarang, sakana ir punga tar ana toltol laulau. 13 Na arlam ning mulo ka pastek tari, bel mulo ka mulo pasteki, a galis a tarai otleng la pasteki. E God i sira tolsot pas anuna warwara, pa bel ir noren sen mulo sur ta arlam ir hanot tetek mulo, ning ir itna tana rakrakaimulo. Ning ta arlam ir hanot, e God ot ir sang pas ta ngas, sur mulor han masik kusuni pa mulor tolsot pasi.
Gong dala lotu tetek a Leklek pa motla otleng
14 I maining na halalik, gong mulo lotu tetek a asasongo na godla, mulor liu kusun la. 15 A warwara tetek mulo ning mulo ka tastasman. Pa mulo ot mulor warkurai anuk a warwara ne, i tostos o bel. 16 10:16 Matiu 26:26-28Ning dala gang ana kap ning di ka atong wakak tar onoi tetek e God, dala takai taum ana sulukna e Karisito. Pa ning dala hangan ana bret ning dala kibiki, dala takai taum ana palaona e Karisito. 17 10:17 Rom 12:5Takai ka a bret. Dala galis, ika, dala takai palaondala, anasa dala hangan ana takai ka a bret.
18 10:18 Wok Pris 7:6Dalar oroi a tarai Israel. Ning la ien a inagoi ning di ka artabar tar onoi tetek e God ting na logo na tun artabar, la takai ka taum oe God. 19 10:19 1 Korin 8:4Asa a kamkama nuk a warwara? A utna ning di artabar tar onoi tetek a asasongo na god, bel i tolsot pas ta utna, pa asasongo na god ning di artabar teteki, i otleng bel i tolsot pas ta utna. 20 10:20 Lo 32:17; Tatatai 9:20A atongi tamulo mang a ututnala ning a taraila ning bel la tortorot la artabar onoi, la artabar onoi tetek a motla, pa bel tetek e God. Pa bel a mang sur mulor lasan taum ana motla. 21 10:21 2 Korin 6:15-16Bel mulor tolsot pasi sur mulor gang ana kap anuna Leklek, pa ana kap otleng anuna motla. Pa bel mulor tolsot pasi sur mulor hangan ting na logo na hangan anuna Leklek, pa ting na logo na hangan otleng anuna motla. 22 10:22 Lo 32:21Mangasa, dala mang sur dalar angangas a Leklek, sur ir bal laulau tetek dala? Mangasa, a rakrakaindala i itna tana rakrakaina?
Dalar aitna pas e God ana ututnala rop ning dala toli
23 10:23 1 Korin 6:12Sakana tik ir atongi mang, “A ututnala rop i wakak ka sur dalar toli,” ika, bel a ututnala rop ir nangan dala. “A ututnala rop i wakak ka sur dalar toli,” ika, bel a ututnala rop ir arakrakai dala. 24 10:24 Rom 15:1-2Gong tik i awakak pasi ot, ir awakak pas a tarai masik.
25 A inagoila rop ning di siuran la ting na rumai a sisiurai, mulor ieni ka. Pa gong mulo kabah ning di ka artabar tar onoi tetek a asasongo na god o bel, sur gong a nuknukimulo ir tiu mulo mang mulo tol a laulauna. 26 Anasa a Buk Tabu i atongi larne, “A rakrakan hanua pa ututnala rop ning la kes ia, anuna Leklek.” Buk Song 24:1
27 Ning tik ning bel i tortorot i nunung mulo, sur mulor hangan taum onoi, pa mulo mang sur mulor han, i wakak ka. Pa ututnala rop ning di tabar mulo onoi, mulor ieni ka, pa gong mulo kabah onoi, sur gong a nuknukimulo ir tiu mulo. 28 10:28 1 Korin 8:7Ika, ning tik ir atongi tamulo mang, “A utna ne di ka artabar tar onoi tetek a asasongo na godla,” gong mulo ieni, sur gong mulo alaulau a nuknukna esaning i atai mulo onoi. 29 Bel a warwara ana nuknukimulo. A warwara o esaning i atai mulo pa i nuki mang mulo tol a laulauna.
Ia ka langolango. Sur asaning a nuknukin tik ir warkurai iau? 30 10:30 1 Timoti 4:4Ning a atong wakak pas tetek e God ana ngak a utna na hangan, sur asaning tik ir warwara laulau hok ana utna ning ia ka atong wakak pas onoi? 31 10:31 Kolosi 3:17I maining, ning mulo hangan, o mulo gang, o ta ngas a utna otleng mulo toli, mulor toli sur mulor aitna pas e God onoi. 32 10:32 Rom 14:13Gong mulo tol ta utna ning ir apungan tik miting na tarai Juda, o miting na tarai ning bel a tarai Juda, o miting na tarai a lotu ane God. 33 10:33 1 Korin 9:20-22A mang sur ar agasgas a tarai rop ana ututnala rop ning a sira toli. Bel a tol ta utna sur ir awakak iau. A tol a ututnala sur ir awakak al galis a tarai, sur e God ir alaun pas la.

- 1 Korin
- <
- 10
- >

10:1: 10:1 Kisim Bek 13:21-22; 14:22-29

10:3: 10:3 Kisim Bek 16:35

10:4: 10:4 Kisim Bek 17:6; Namba 20:11

10:5: 10:5 Namba 14:29-30

10:6: 10:6 1 Korin 10:11; Namba 11:4, 34

10:8: 10:8 Namba 25:1-9

10:9: 10:9 Namba 21:5-6

10:10: 10:10 Namba 16:41-49

10:16: 10:16 Matiu 26:26-28

10:17: 10:17 Rom 12:5

10:18: 10:18 Wok Pris 7:6

10:19: 10:19 1 Korin 8:4

10:20: 10:20 Lo 32:17; Tatatai 9:20

10:21: 10:21 2 Korin 6:15-16

10:22: 10:22 Lo 32:21

10:23: 10:23 1 Korin 6:12

10:24: 10:24 Rom 15:1-2

10:28: 10:28 1 Korin 8:7

10:30: 10:30 1 Timoti 4:4

10:31: 10:31 Kolosi 3:17

10:32: 10:32 Rom 14:13

10:33: 10:33 1 Korin 9:20-22

© 2023 Wycliffe Bible Translators Australia