- 1 Jon
- <
- 3
- >

3
Na natnat e God
1 3:1 Jon 1:12-13; 16:3Oroi! E Tamandala i asangan anuna tnan marmaris tetek dala, ning i atong dala mang dala na natnatnala. I momol ot, dala na natnat e God. A tarai mite na rakrakan hanua bel la tasmani mang dala na natnat e God, anasa bel la tasman e God. 2 3:2 2 Korin 3:18Na halalik, onone dala na natnat e God, pa belot di atalapor dala mang lamur dalar mangmangasa. Ika dala tasmani mang, lamur ning e Iesu ir hanot, dalar arlar onoi, anasa dalar bot oroi momoli. 3 Esining i harnanai ana tortorot sur e Karisito ir ulak, i atotohi larning e Karisito i totoh.
4 Esining i tol a toltol laulau, bel i mur a warkurai ane God, anasa a toltol laulau i a tabun longor ana warkuraila. 5 3:5 Jon 1:29; 1 Pita 2:22-24; 1 Jon 2:2Pa mulo tasmani mang e Karisito i hanot sur ir kepsen anundala na toltol laulau, pa i ot bel anuna ta toltol laulau. 6 Pa esining i laun oe Karisito, bel i sira tol a toltol laulau. Pa esining i sira tol a toltol laulau, bel i oroi e Karisito, pa bel i tasmani otleng.
7 Na natnatukla, gong mulo noren tar tik ir ben arongon mulo. Esining i tol a tostos a toltol, i tostos arlar oe Karisito. 8 3:8 Jon 8:44Pa esining i tol a toltol laulau, i ane Satan, anasa e Satan i tol a laulauna turpasi ot ana turturkamna. Pa Nat e God i hanot sur ir kamar sen a titolla ane Satan. 9 3:9 1 Jon 5:18La rop ning na natnat e God, bel lar tol ulak a toltol laulau, anasa a lalaun ane God i kes onla. Bel lar tol ulak a toltol laulau, anasa la na natnat e God. 10 Dala oroi lalan na natnat e God pa na natnat e Satan otleng mange: Esining bel i tol a tostos a toltol pa esi otleng ning bel i mang sur e tasnalik, bel a nat e God.
Dalar mang artalai sur dala
11 3:11 Jon 13:34A warwara ning, mulo longori tagun nating ot, mang dalar mang artalai sur dala. 12 3:12 Stat 4:8Pa gong dala arlar oe Kain, esaning ane Satan, pa i umkol e tasnalik e Abel. Asa kamkamna ning i umkoli? Anasa anuna toltol i laulau, pa toltol ane tasnalik i tostos.
13 3:13 Jon 5:18-19Na tastasikla, gong mulo kulkulan ning a tarai mite na rakrakan hanua la nget mulo. 14 3:14 Jon 5:24Dala tasmani mang dala ka han kusun a minat sur a lalaun, anasa dala mang sur na tastasindala. Esining bel al marmaris kaning ot i kes ana minat. 15 3:15 Tatatai 21:8Esining i nget e tasnalik, i a tena umkol a taraila, pa mulo tasmani mang a tena umkol a taraila bel i kibas a lalaun tikin.
16 3:16 Jon 13:1; Galesia 1:4Dala tasman a marmaris momol mange: E Iesu Karisito i saran anuna lalaun sur dala. Pa i wakak sur dalar saran anundala lalaun sur na tastasindala. 17 3:17 Lo 15:7Ning tik, anuna al utna, pa i oroi e tasnalik i kapan, ika bel i marisi, a marmaris ane God bel i kes onoi. 18 3:18 Jems 2:15-16Na natnatukla, gong dala maris tik ana warwara ka, pa ana pahandala ka. Dalar maris tik ana wakak a titol momol.
19 Ning dala maris tik larning, dala tasmani mang dala anuna momolna, pa bel dalar matmataut ning dala kaningui oe God. 20 Ning a nuknukindala i tiu dala, e God i leklek tana artitiu ting na nuknukindala, pa i tasman a ututnala rop. 21 3:21 Hibru 4:16Na halalik, ning a nuknukindala bel i tiu dala, bel dalar matmataut na matana e God. 22 Pa ututnala rop ning dala nunungi tana, i sarani tandala, anasa dala longor ana nuna warkuraila, pa dala tol a utna ning i gas onoi. 23 3:23 Jon 6:29; 13:34A warkurai ane God i mange: Dalar tortorot ana risana e Natnalik, e Iesu Karisito, pa dalar mang artalai sur dala, arlar ana nuna warkurai tetek dala. 24 3:24 1 Jon 4:13Esining i longor ana nuna warkuraila, i laun oe God, pa e God i laun onoi. Pa dala tasmani mang e God i laun ondala, anasa a Talngan Tabu ning i tabar dala ono, i laun ondala.

- 1 Jon
- <
- 3
- >

3:1: 3:1 Jon 1:12-13; 16:3

3:2: 3:2 2 Korin 3:18

3:5: 3:5 Jon 1:29; 1 Pita 2:22-24; 1 Jon 2:2

3:8: 3:8 Jon 8:44

3:9: 3:9 1 Jon 5:18

3:11: 3:11 Jon 13:34

3:12: 3:12 Stat 4:8

3:13: 3:13 Jon 5:18-19

3:14: 3:14 Jon 5:24

3:15: 3:15 Tatatai 21:8

3:16: 3:16 Jon 13:1; Galesia 1:4

3:17: 3:17 Lo 15:7

3:18: 3:18 Jems 2:15-16

3:21: 3:21 Hibru 4:16

3:23: 3:23 Jon 6:29; 13:34

3:24: 3:24 1 Jon 4:13

© 2023 Wycliffe Bible Translators Australia