- 2 Timoti
- <
- 4
- >

4
1 E Karisito Iesu ir hanot ute taum ana nuna matanitu. Ir warkurai la ning la laun, pa la ning la ka mat. Pa manglarning, a nunung u na matana e God pa e Karisito Iesu mang: 2 Ur warawai ana Wakak a Warwara, ur rakrakai onoi ana pukakiarla ning a taraila la mang sur lar longor u, pa pukakiarla ning bel la mang suri. Ur atostos a taraila, ur atalapor anunla rongo tetek la pa ur wunan la. Ning ur toli larne, ur titol taum ana molmol a toltol pa ur asaer wakak la. 3 4:3 1 Timoti 4:1Anasa a taim ir hanot, ning a taraila bel lar mang sur a tostos a asaer. Lar mur a nuknukinla, lar ben taum a galis a tena asaer tetek la, sur lar asaer la ana ututnala ning la mang sur lar longori. 4 Bel lar longor a momolna, lar longor kama a asaerla oros. 5 Ika u, ur nuknuk wakak ana pukakiarla rop. Ning ur kilang a kankan, ur tur rakrakai ot. Ur rakrakai ona warawai ana Wakak a Warwara, pa ur tolsot pas anum na titol rop, ning e God ka saran tari tam.
6 4:6 Pilipai 2:17Anasa milau ar mat pa sulukik ir tapek arlar ana wain ning di peki ana utna ning di tuni sur a artabar tetek e God.*4:6 Ning di tun a inagoi sur a artabar tetek e God, dingla na pukakiar di pek sen otleng a wain saot onoi sur i otleng a artabar. 7 4:7 1 Timoti 6:12Ia ka tolsot pas anuk a wakak a harum pa anuk a ardune ana arsoksok, pa ia ka mur sot pas a momol a tortorot. 8 4:8 1 Korin 9:24-25A nanan a arlou ning e God ka suah tari sur iau, anasa a tostos na matana. A Leklek, a tostos a Tena Warkurai, ir sarani tak ana pukakiar a warkurai. Pa bel tetek iau ka, ir saran a arlou ning tetek la rop ning la mang kol sur ir ulak.
E Pol i arsune sur e Timoti, pa i warwara ana nuna lalaun
9 4:9 2 Korin 8:23; Aposel 15:37-39; Kolosi 4:14Ur rakrakai sur han kapit tetek iau, 10 anasa e Demas ka han kusun iau, anasa i mang sur a ututnala mite na rakrakan hanua, pa ka han utumo e Tesalonika. E Kresko i han utumo na papar Galesia pa e Taitus i han utumo na papar Dalmatia. 11 E Luk kama kane miau. Ur ben pas e Mak pa mur han ute, anasa i tolsot pasi sur ir nangan iau ana nuk a titol. 12 Ia ka sune sen tar e Tikikus utumo e Epeses. 13 4:13 Aposel 20:6Ning ur han ute, ur los anuk a kaen na polpol, kaning a han kusun tari ting napire Karpus to e Troas. Ur los otleng anuk a bukla, pa gong u duman dingla onla ning di toli ana palaona inagoila. 14 4:14 1 Timoti 1:20; Buk Song 62:12; Rom 2:6E Aleksanda, a tena tol utna ana aen, i tol a galis a toltol laulau tetek iau. A Leklek ot ir kelesi teteki. 15 Ur atumarangi, anasa i sairas rakrakai anundala na asaer.
16 A ningnigo na pukakiar ning a tur ana warkurai pa a atalapor iau, bel tik i tur nangan iau, la han rop ka kusun iau. A araring mang e God gong i keles anunla toltol. 17 Ika a Leklek i nangan iau, pa i arakrakai iau sur ar tolsot pas a warawai ana Wakak a Warwara, pa taraila rop ning bel na tarai Juda lar longori. Pa ning la mang sur lar umkol iau, a Leklek i alaun pas iau. 18 A Leklek ir alaun iau kusun a laulau a ututnala rop, pa ir akes iau ting na nuna matanitu saot na langit. Dalar atong leklek pasi, bel ir rarop. Amen.
A ararop a warwara na marmaris
19 4:19 Aposel 18:2; 2 Timoti 1:16-17Ur saran anuk a marmaris tetek e Prisila pa e Akuila, pa la rop ning kaning la kes taum tingia na rumai ane Onesiporus. 20 4:20 Aposel 19:22; 20:4; Rom 16:23E Erastus i kes suai to e Korin, pa han kale kusun e Tropimus to e Miletus, anasa i sasam. 21 Ur rakrakai sur ur han ute ning belot a kalang a kotkoto.
E Ubulus, Puden, Linus, Kaludia pa na tastasindala rop ana tortorot, la saran anunla marmaris tetek u.
22 A Leklek ir kes taum ana ingum. A marmaris ane God ir kes taum omulo.

- 2 Timoti
- <
- 4
- >

4:3: 4:3 1 Timoti 4:1

4:6: 4:6 Pilipai 2:17

*4:6: 4:6 Ning di tun a inagoi sur a artabar tetek e God, dingla na pukakiar di pek sen otleng a wain saot onoi sur i otleng a artabar.

4:7: 4:7 1 Timoti 6:12

4:8: 4:8 1 Korin 9:24-25

4:9: 4:9 2 Korin 8:23; Aposel 15:37-39; Kolosi 4:14

4:13: 4:13 Aposel 20:6

4:14: 4:14 1 Timoti 1:20; Buk Song 62:12; Rom 2:6

4:19: 4:19 Aposel 18:2; 2 Timoti 1:16-17

4:20: 4:20 Aposel 19:22; 20:4; Rom 16:23

© 2023 Wycliffe Bible Translators Australia