- Jems
- <
- 5
- >

5
A atumarang tetek na tena gongon
1 Mulo na tena gongon, mulor longor: Mulor tangtangis, pa mulor kukukuk, anasa a kankan ir hanot tetek mulo. 2 5:2 Matiu 6:19Anumulo na gongon la ka marot, pa koropos ka alaulau anumulo na kaen. 3 Anumulo na gol pa silwa dia ka ros, pa rosindiau ir tiu mulo, pa ir ien a palaomulo arlar ana iah. Ana ararop a pukakiar ne, mulo ka suah taum pas anumulo na ululeng. 4 5:4 Lo 24:14-15Oroi, bel mulo tokom tar a tarai ning la titol ting na numulo na barim, pa arlou anunla i tiu mulo. Pa e God, a rakrakai a Leklek, ka longor tar a tinangis anunla ning la sol.
5 5:5 Luk 16:25Ana numulo a lalaun te na rakrakan hanua, mulo sai a tnan mani, ana utna na hangan sur mulo ot, pa asaning i agasgas mulo. Mulo tabar butbut mulo, pa milau ma mulor hirua, arlar ana inagoila, ning di tabar butbut la sur dir umkol la. 6 Mulo ben tar na tena tostos uting na warkurai, pa mulo umkol la, ika bel la keles mulo.
Dalar tur rakrakai ana tortorot pa gong dala ngoro
7 5:7 Lo 11:14; Jeremaia 5:24Na tastasik, gong mulo ngoro kapit, ning mulo harnanai sur a tinan ot ulak ana Leklek. Mulor oroi a tena omomai, bel i ngoro kapit, ning i harnanai sur a kiar ir punga, pa barim ir makos wakak. 8 5:8 Rom 13:11-12; 1 Pita 4:7Mulo otleng, gong mulo ngoro kapit, mulor tur rakrakai ana tortorot, anasa a tinan ot ulak ana Leklek ka milau. 9 Na tastasik, gong mulo ururai artalai, sakana e God ir warkurai mulo. Oroi, a Tena Warkurai ka tur ting na taman.
10 Na tastasik, mulor nuk pas a propetla tagun nating, ning la warwara ana risana Leklek. La pastetek a mamahatla, ika bel la ngoro, la tur rakrakai ana tortorot. Pa anunla a lalaun, a wakak a manar tetek mulo, sur mulor muri. 11 5:11 Kisim Bek 34:6; Jop 1:21-22; 2:10; Buk Song 103:8Oroi i, dingla na tarai tagun nating la tur rakrakai ana tortorot ning la pastetek a mamahatla. Dala atong la mang la angis. Mulo tasman a lalaun ane Jop, i tur rakrakai ana tortorot ning i pastetek a mamahatla. Pa lamur, a Leklek i angis ulaki. A Leklek i bukus ana marmaris pa i a tena arnangai.
A warwara talapor ana lele
12 5:12 Matiu 5:34-37Na tastasik, ning a utna ning i itna kol, gong mulo arakrakai anumulo na lele ana ta ngas a warwara otleng. Gong mulo lele ana langit, o a rakrakan hanua, o ta utna masik otleng. Mulor atongi ka mang “ma” o “bel,”, sakana mulor hirua ana warkurai ane God.
Dalar araring ana tortorot
13 Ning tik omulo i kilang a mamahat, i wakak sur ir araring. Ning tik i gasgas, i wakak sur ir saken a saksakla na aleklek e God. 14 5:14 Mak 6:13Ning tik omulo i sasam, ir arsune sur a ningnigola ana lotu, sur lar araring ono, pa lar sabari ana wel, ana risan a Leklek. 15 5:15 Mak 16:18A niaring ning i han taum ana tortorot, ir alangolango esining i sasam, pa Leklek ot, ir alangolango ulak pasi. Pa ning ka tol tar a toltol laulau, a Leklek ir kepseni. 16 Mulor warwara puasa artalai tetek mulo ana numulo na toltol laulaula, pa mulor araring sur mulo artalai, sur a Leklek ir alangolango pas mulo. A niaring anuna tena tostos i rakrakai kol, pa i wai otnan a wana.
17 5:17 1 King 17:1; 18:1E Elaija, a propet, i a barsan arlar ka ondala. I araring sur gong i kiar, pa natol a rau pa diono na kalang bel i kiar. 18 5:18 1 King 18:42-45Lamur i araring ulak sur a kiar, pa kiar i punga, pa ututnala i gomo ulak, pa la wai.
19 5:19 Galesia 6:1Na tastasik, ning tik omulo ir han rongo kusun a momolna, mulor ben lingir ulak pasi. 20 5:20 Gutpela Sindaun 10:12; 1 Pita 4:8Mulo nuk pasi, ning tik ir ben lingir pas a tena laulau kusun anuna rongo, ka alaun pas a ingun a barsan ning kusun a minat, pa Leklek ir kepsen anuna galis a toltol laulaula.

- Jems
- <
- 5
- >

5:2: 5:2 Matiu 6:19

5:4: 5:4 Lo 24:14-15

5:5: 5:5 Luk 16:25

5:7: 5:7 Lo 11:14; Jeremaia 5:24

5:8: 5:8 Rom 13:11-12; 1 Pita 4:7

5:11: 5:11 Kisim Bek 34:6; Jop 1:21-22; 2:10; Buk Song 103:8

5:12: 5:12 Matiu 5:34-37

5:14: 5:14 Mak 6:13

5:15: 5:15 Mak 16:18

5:17: 5:17 1 King 17:1; 18:1

5:18: 5:18 1 King 18:42-45

5:19: 5:19 Galesia 6:1

5:20: 5:20 Gutpela Sindaun 10:12; 1 Pita 4:8

© 2023 Wycliffe Bible Translators Australia