- 2 Korin
- <
- 6
- >

6
1 Mila titol taum oe God, pa mila nunung mulo, sur gong mulo kibas oros a marmaris ning e God ka saran tari tetek mulo. 2 Anasa e God i atongi mang,
“Ning a taim ka sot, a longor u,
Pa ana pukakiar ning a alaun u, a nangan u.” Aisaia 49:8
Oroi, onone, a taim ka sot, onone a pukakiar ning e God i alaun pas mulo.
A aposella la kilang a mamahatla
3 Bel mila mang sur milar tol ta utna ning ir san alar tik sur gong i tortorot, sakana a taraila lar atong laulau anumila a titol. 4 A titolla rop ning mila sira toli, i asangani mang mila na tena titol ane God. Mila tur rakrakai ning mila kilang a mamahatla pa a kankanla pa akadikla. 5 6:5 2 Korin 11:23-27Di miras mila pa di akas mila tingui na karabus. Di balakut tetek mila pa di lu mila. Mila titol rakrakai, bel mila sira borbor ana moromla, pa mila murak. 6 6:6 1 Timoti 4:12Mila tol a totoh a toltol, pa mila titol ana tastasmai. Mila asangan a toltol na kes wowon tetek a tarai, mila tol ka a wakak a toltol tetek la. Mila titol ana arnangai anuna Talngan Tabu, pa mila titol ana marmaris momol. 7 Mila atong a momolna, pa mila titol ana rakrakai e God. Mila tong akes a tostos a toltol arlar ana numila a utna na harum ana sot a kumila pa ana kair otleng.
8 Dingla na tarai la hanrawai mila, pa dingla na tarai bel. Dingla na tarai la atong laulau mila, pa dingla na tarai la atong aleklek pas mila. Dingla na tarai la nuki mang mila a tena asasongola, ika mila atong a momolna. 9 6:9 2 Korin 4:10Dingla na tarai la puai mang bel al risamila, ika a risamila i itna ot. Mila milau tar a minat, ika kanet mila laun. Di um mila, ika bel di umkol mila. 10 Mila balmaris, ika mila sira gas ana pukakiarla rop. Mila kapan, ika mila sira angisngis a galis a tarai ana gongon ana ingun. Bel anumila al utna, ika a ututnala rop anumila.
11 Mulo a tarai Korin, mila ka warwara momol tar tetek mulo, pa a balamila i bukus ana marmaris tetek mulo. 12 Mila saran anumila a marmaris tetek mulo, ika mulo ot mulo tong akes anumulo a marmaris kusun mila. 13 6:13 1 Korin 4:14A warwara tetek mulo arlar larning a warwara tetek na natnatukla: Mulor mang sur mila ana balamulo rop.
A tena tortorot gong i baltaum onla ning bel la tortorot
14 6:14 Epeses 5:11Gong mulo baltaum onla ning bel la tortorot, anasa a tostos a toltol ir baltaum mangasa ana toltol laulau? A talapor ir kes taum mangasa ana mormorom? 15 E Karisito pa e Satan diar malmaling taum mangasa? Ta tena tortorot ir baltaum mangasa on tik ning bel i tortorot? 16 6:16 1 Korin 3:16A asasongo na godla pa rumai artabar ane God diar malmaling taum mangasa? Anasa dala ot a rumai artabar ane God ning i laun. Larning e God ka atong tari mange,
“Ar kes taum onla,
par han arpotor tanla.
Pa iau anunla a God,
pa la anuk a taraila.” Wok Pris 26:12
17 6:17 Tatatai 18:4Pa Leklek i atongi otleng mang,
“Mulor purum kusun la, pa mulor kes masik kusun la.
Pa gong mulo tuk a dur a ututnala.
Pa iau ar gas pas mulo.” Aisaia 52:11
18 6:18 Jeremaia 31:9A Leklek ning i rakrakai kol i atongi mang,
“Ar hanot a Tamamulo,
pa mulo na natnatukla, a taraila pa a gurarala.” 2 Samuel 7:14

- 2 Korin
- <
- 6
- >

6:5: 6:5 2 Korin 11:23-27

6:6: 6:6 1 Timoti 4:12

6:9: 6:9 2 Korin 4:10

6:13: 6:13 1 Korin 4:14

6:14: 6:14 Epeses 5:11

6:16: 6:16 1 Korin 3:16

6:17: 6:17 Tatatai 18:4

6:18: 6:18 Jeremaia 31:9

© 2023 Wycliffe Bible Translators Australia